REPUBLIKA SRBIJA

NARODNA SKUPŠTINA

Odbor za finansije, republički budžet i kontrolu

trošenja javnih sredstava

20. septembar 2012. godine

Beograd

PREDSEDNIKU NARODNE SKUPŠTINE

Na osnovu člana 157. stav 6. Poslovnika Narodne skupštine, na Predlog zakona o izmenama i dopunama Zakona o poreskom postupku i poreskoj administraciji, Odbor za finansije, republički budžet i kontrolu trošenja javnih sredstav podnosi sledeće amandmane:

AMANDMAN I

U članu 7. stav 1. Predloga zakona kojim se menja član 30a Zakona o poreskom postupku i poreskoj administraciji, posle reči: „isteka“ dodaju se reči: „narednog dana od“.

O b r a z l o ž e nj e

Imajući u vidu raspored radnog vremena u Poreskoj upravi i poslovnim bankama, smatramo opravdanim da banke preko kojih se vrši realizacija naloga za isplatu zarada, naknada zarada, uključujući i ugovorene naknade za privremene i povremene poslove, kao i naloga za plaćanje poreza i doprinosa na te isplate, Poreskoj upravi dostavljaju podatke o realizovanim nalozima po osnovu tih isplata narednog dana od dana u kome je realizovala te naloge, a ne istog dana.

AMANDMAN II

U članu 32. stav 2, kojim se menja član 179. stav 10. Zakona o poreskom postupku i poreskoj administraciji, posle reči: „isteka“ dodaju se reči: „narednog dana od“.

O b r a z l o ž e nj e

Ovim amandmanom vrši se usklađivanje sa rešenjem predloženim u amandmanu Odbora na član 7. stav 1. Predloga zakona.

AMANDMAN III

U članu 33. stav 1, kojim se menja član 181. tačka 3a) Zakona o poreskom postupku i poreskoj administraciji, posle reči: „isteka“ dodaju se reči: „narednog dana od“.

O b r a z l o ž e nj e

Ovim amandmanom vrši se usklađivanje sa rešenjem predloženim u amandmanu Odbora na član 7. stav 1. Predloga zakona.

PREDSEDNIK ODBORA

Vesna Kovač